Minister retireer weer oor universele toelaag | Netwerk24
3 glo vermoor en op erf in Centurion begrawe
'n Ma, haar seun en nog twee verdagtes word in aanhouding ondervra nadat dit aan die lig gekom het dat hulle glo drie mense in 'n agterplaas in Centurion begrawe het.
Boervrou met kapmes in plaashuis aangeval
'n Boervrou van Kroondal buite Rustenburg in Noordwes is Woensdagoggend met vermoedelik 'n kapmes in haar plaashuis aangeval.
Vrou op landgoed dood voor helikopter met bloed opdaag
Twee noodhelikopters het Dinsdag by die Fly Inn Estate in Elandsfontein, Midrand, geland waar rowers 'n paartjie en hul dogter in hul dubbelverdiepinghuis aangeval het.
SA se Impey nou in Froome se kraal
Die Suid-Afrikaanse fietsryer Daryl Impey sluit hom aan die einde van die seisoen by Chris Froome se nuwe span, Israel Start-Up Nation (ISN), aan.
Moerat sien positiewe sy van die inperking
Salmaan Moerat, bielieslot van die Stormers, glo Suid-Afrika se beroepsrugbyspelers kan in die toekoms nog dankbaar wees vir die stampe en stote wat hulle danksy die staat van inperking gespaar word.
Pakistan byt vas in gunstige boultoestande
Pakistan se kolwers het Woensdag op Old Trafford in Manchester die oorhand gekry op 'n reënverkorte eerste dag van die eerste kriekettoets teen Engeland.
Tender-korrupsie: Maak staat meer soos KFC, sê DG
Chicken Licken en KFC – dis wat Dondo Mogajane, direkteur-generaal van die tesourie, Woensdag gebruik het as voorbeelde van goeie geoutomatiseerde verkrygingsprosesse wat die staat behoort te volg om korrupsie te vermy.
Splinternuwe Samsung kos R37 000
Samsung het Woensdag drie nuwe slimfone, 'n nuwe stel oorfone, 'n nuwe tabletrekenaar én 'n nuwe slimhorlosie bekend gestel op 'n aanlyn geleentheid.
Plattelandse winkel vasgevat oor wins op mieliemeel
Die Mededingingstribunaal het 'n winkel in KwaZulu-Natal opdrag gegee om sy winsmarge op witmieliemeel te verlaag nadat die prys daarvan in April met 23% verhoog is.
Ná 40 jaar is haar eerste roman daar
Henriëtte Linde-Loubser was tien jaar oud toe sy haar eerste storie geskryf het, maar meer as 40 jaar sou verloop voordat sy haar eerste roman in haar hande sou hou. Elretha Britz het by haar verneem hoekom dan so.
Hier is Mej. SA top-10!
Meer as 5 000 mense het Woensdagoggend aanlyn gekyk hoe die toptien van die Mej. SA-finaliste vir 2020 een vir een aangekondig word.
Leerlinge oefen hard vir weeklikse aanlyn konsert
Hoe kry 'n musiekonderwyser leerlinge sover om te oefen? Hou elke Vrydagaand 'n aanlyn konsert.
Minister retireer weer oor universele toelaag
Deur Christiaan du Plessis 14 Julie 2020 20:29
Lindiwe Zulu, minister van maatskaplike ontwikkeling.
Lindiwe Zulu, minister van maatskaplike ontwikkeling, het remme aangeslaan ná haar uitlating dat 'n nuwe universele maatskaplike toelaag ter tafel gelê word.
Zulu het Maandag op 'n mediakonferensie aangekondig dat die regering 'n maatskaplike toelaag oorweeg vir mense tussen die ouderdom van 18 en 59 wat nie vir enige ander toelaag kwalifiseer nie.
Sy het Dinsdag by navraag egter benadruk daar moet nog baie tyd verloop voordat só 'n toelaag realiseer. Dit sal ook daarvan afhang of die regering die geld daarvoor het.
"Die beskikbaarheid van hulpbronne bly 'n groot uitdaging. Hoewel die onderhandelinge daaroor sal voortgaan, kan ons geen beloftes maak nie," sê Zulu.
Volgens haar is die kwessie oor 'n universele toelaag reeds in 2002 in 'n verslag van die departement van maatskaplike ontwikkeling geopper. Destyds was die beskikbaarheid van geld ook 'n probleem.
Die ekonoom Mike Schüssler sê Suid-Afrika kan nie 'n universele toelaag bekostig nie omdat 'n bykomende twee miljoen mense dan van toelae afhanklik sal wees.
Zulu sê die ouderdomsgroep wat oorweeg word vir die moontlike toelaag word tans oor die hoof gesien omdat dié groep dikwels nie vir enige ander toelaag kwalifiseer nie.
"Dit is 'n probleem, want armoede in die land en werkloosheid is aan die toeneem en Covid-19 sal die situasie vererger. Daarom moet ons opsies oorweeg."
Sy hoop die voorstel van 'n universele toelaag sal deur die ANC se komitee vir maatskaplike transformasie, waarvan Lindiwe Sisulu die voorsitter is, en die komitee vir ekonomiese transformasie, waarvan Enoch Godongwana die voorsitter is, oorweeg word.
"Van die regering se kant sal ons vra dat die parlementêre portefeuljekomitee ook na die kwessie kyk. Ons sal ook ander opsies bespreek," sê Zulu.
"Die toelae sal op die een of ander manier befonds moet word en die regering kan nie regtig die persoonlike inkomstebelasting of maatskappybelasting verder verhoog nie."